Την άμεση κατάπαυση του πυρός αποφάσισε ο Ταγίπ Ερντογάν, μετά την παρέμβαση του προέδρου της Δημοκρατίας της Ελλάδας.

Ο Προκόπης Παυλόπουλος, έστειλε ηχηρό μήνυμα από την Ναύπακτο, όπου βρίσκεται για την επέτειο της Ναυμαχίας της Ναυπάκτου, υπογραμμίζοντας ότι η Ευρωπαϊκή Ένωση δεν θα ανεχθεί τις αυθαιρεσίες της Άγκυρας εις βάρος του Διεθνούς Δικαίου, που στρέφονται εναντίον της Ειρήνης και της σταθερότητας στην πολύπαθη περιοχή της Μέσης Ανατολής.

Το αυστηρό του ύφος και το βλοσυρό του βλέμμα, ανάγκασαν τον Τούρκο Πρόεδρο να αναστείλει εσπευσμένα τις ενέργειές του στην περιοχή, ζητώντας μάλιστα και δημόσια συγγνώμη. «Ο κ. Παυλόπουλος έχει αγριέψει πολλές φορές, αλλά αυτή τη φορά δείχνει να το εννοεί. Δεν μας παίρνει να δοκιμάσουμε τα όριά του».

Το «Κουλούρι» παρακολουθεί την υπόθεση και θα επανέλθει για οτιδήποτε νεότερο.